1996D0482 — SL — 01.05.2004 — 005.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 12. julija 1996 o določitvi pogojev v zvezi z zdravstvenim varstvom živali in veterinarskih spričeval za uvoz perutnine in valilnih jajc iz tretjih držav, razen ratitov in njihovih jajc, vključno z ukrepi zdravstvenega varstva živali, ki se uporabijo po takem uvozu (Besedilo velja za EGP) (96/482/ES) (UL L 196, 7.8.1996, p.13)

spremenjena z:





spremenjena z:









▼B

ODLOČBA KOMISIJE

z dne 12. julija 1996

o določitvi pogojev v zvezi z zdravstvenim varstvom živali in veterinarskih spričeval za uvoz perutnine in valilnih jajc iz tretjih držav, razen ratitov in njihovih jajc, vključno z ukrepi zdravstvenega varstva živali, ki se uporabijo po takem uvozu

(Besedilo velja za EGP)

(96/482/ES)







KOMISIJA EVROPSKIH SKUPNOSTI JE ob upoštevanju pogodbe o ustanovitvi Evropske skupnosti, ob upoštevanju Direktive Sveta 90/539/EGS z dne 15. oktobra 1990 o pogojih zdravstvenega varstva živali, ki urejajo trgovino med državami članicami Evropske skupnosti in uvoz perutnine in valilnih jajc iz tretjih držav ( 1 ), kakor je bila nazadnje spremenjena z Aktom o pristopu Avstrije, Finske in Švedske, in zlasti členov 23(1), 24 in 26(2) Direktive, ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS ( 2 ), kakor je bila nazadnje spremenjena z Aktom o pristopu Avstrije, Finske in Švedske, in zlasti člena 10 Direktive, ker je Odločba Komisije 95/233/ES ( 3 ) uvedla seznam tretjih držav, iz katerih je načelno dovoljeno uvažati živo perutnino in valilna jajca; ker so države ali deli držav, navedeni na tem seznamu, predložili zadostna zagotovila, da lahko veljajo za proste ptičje gripe in atipične kokošje kuge v smislu Odločbe Komisije 93/342/EGS ( 4 ), kakor je bila spremenjena z Odločbo 94/438/ES ( 5 ); ker je treba določiti splošne in konkretne pogoje glede pogojev v zvezi z zdravstvenim varstvom živali in potrebna veterinarska spričevala za uvažanje perutnine ali valilnih jajc; ker je treba določiti tudi postopke vzorčenja in preizkušanja; ker morajo biti vse te zahteve najmanj enake tistim, ki so določene z Direktivo 90/539/EGS in vsemi morebitnimi izvedbenimi odločbami za trgovino znotraj Skupnosti; ker je bil z Odločbo Komisije 96/483/ES uveden seznam tretjih držav, ki imajo pravico do uporabe spričeval, določenih s to odločbo ( 6 ); ker se nadalje pogoji, in s tem spričevala, lahko razlikujejo za manjše pošiljke perutnine; ker je pogoje in spričevala za take manjše pošiljke treba določiti s posebno odločbo; ker je zato treba upoštevati splošno veterinarsko stanje v tretjih državah; ker se nekatere tretje države na zgoraj navedenem seznamu lahko pooblastijo samo za uvoze nekaterih kategorij perutnine in valilnih jajc; ker je nujno, za uvoze ratitov in njihovih valilnih jajc, in zaradi bioloških razlik med temi pticami in drugimi vrstami perutnine, odložiti uvedbo pogojev v zvezi z zdravstvenim varstvom živali in izdajo veterinarskih spričeval, dokler Stalni veterinarski odbor ne poda mnenja v zvezi s tveganji, povezanimi s takimi uvozi; ker je, ob upoštevanju kategorije zadevnih proizvodov in ker je treba preprečiti kakršno koli poslabšanje zdravstvenega stanja na ozemlju Skupnosti, nujno uvesti obdobje osamitve in opazovanja, ki mu sledi klinična preiskava; ker lahko Komisija v primeru spremembe zdravstvenega stanja v zadevnih državah kadar koli preveri ustreznost te odločbe; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







Člen 1

1. Določbe te odločbe se uporabljajo za uvoze perutnine in valilnih jajc skladno z opredelitvijo v točkah 1 in 2 člena 2 Direktive 90/539/EGS, razen za ratite in njihova valilna jajca.

2. Določbe te odločbe ne veljajo za uvoze posamičnih pošiljk perutnine in valilnih jajc, katerih količina je manjša od 20 enot.

3. Za to direktivo se po potrebi uporabljajo opredelitve pojmov iz člena 1 Odločbe 93/342/EGS.

Člen 2

▼M2

1. Države članice dovolijo uvoz:

(a) perutnine za vzrejo in proizvodnjo mesa, ki prihaja iz tretjih držav ali delov njihovega ozemlja, navedenih v stolpcu A Dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec A v Delu II Priloge I k tej odločbi;

(b) valilnih jajc, ki prihajajo iz tretjih držav ali delov njihovega ozemlja, navedenih v stolpcu B dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec B v Delu II Priloge I k tej odločbi;

(c) en dan starih piščancev, ki prihajajo iz tretjih držav ali delov njihovega ozemlja, navedenih v stolpcu C Dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec C v Delu II Priloge I k tej odločbi;

(d) klavne perutnine in perutnine za obnavljanje staleža divjačine, ki prihaja iz tretjih držav ali delov njihovega ozemlja, navedenih v stolpcu D dela I Priloge I k tej odločbi, ki izpolnjujejo zahteve, določene v vzorcu veterinarskega spričevala, ki je predstavljen kot vzorec D v Delu II Priloge I k tej odločbi,

pod pogojem, da jih spremlja ustrezno spričevalo, ki je pravilno izpolnjeno in podpisano.

▼B

2. Matična in proizvodna perutnina, valilna jajca in enodnevni piščanci morajo prihajati iz obratov, ki jih je odobril pristojni organ zadevne tretje države skladno z zahtevami, ki so najmanj enake tistim, ki so določene z Prilogo II k Direktivi 90/539/EGS, kadar odobritev teh obratov ni bilo preklicano ali razveljavljeno.

Člen 3

1. Po uvozu morajo matična in proizvodna perutnina ali enodnevni piščanci ostati na gospodarstvu(-ih) namembnosti bodisi za dobo najmanj šestih tednov od dneva prihoda bodisi do dneva zakola, če so zaklani pred iztekom šestih tednov.

Po uvozu valilnih jajc mora perutnina, ki se izleže iz teh jajc, ostati najmanj tri tedne od dneva, ko se je izlegla, na gospodarstvu(-ih), kamor je bila poslana potem, ko se je izlegla.

▼M1

Če enodnevni piščanci niso vzrejeni v isti državi članici, ki je uvozila valilna jajca, se neposredno prepeljejo in vzrejajo na namembnem posestvu iz točke 9.2 v zdravstvenem spričevalu Vzorec 2 iz Priloge IV k Direktivi Sveta 90/539/EGS najmanj tri tedne od datuma izvalitve.

▼M3

Z odstopanjem od prvega pododstavka se lahko šesttedensko obdobje zadrževanja perutnine za rejo in proizvodnjo, vključno s perutnino, namenjeno obnavljanju populacije prostoživeče divjadi, na namembnem gospodarstvu zmanjša na 21 dni, če se v skladu s postopki vzorčenja in testiranja, opisanimi v Prilogi III, opravijo testi in so njihovi rezultati zadovoljivi.

▼B

2. V obdobjih iz odstavka 1 in med valjenjem jajc morajo biti uvožena perutnina in jajca ter perutnina, ki se izleže iz teh jajc, ločeni od tistih, ki niso uvoženi. Zato mora biti perutnina nastanjena v hlevih za perutnino, v katerih ni nobenih drugih jat, jajca pa se morajo valiti v ločenih inkubatorjih in valilnikih.

Z odstopanjem od prvega pododstavka lahko države članice dovolijo, da se perutnini ali jajcem, ki so že prisotna v hlevu za perutnino ali inkubatorju/valilniku, doda uvožena perutnina oziroma jajca. V tem primeru obdobja iz odstavka 1 začnejo teči od vnosa zadnje uvožene ptice oziroma jajca.

Na perutnini se izvede klinična preiskava, ki jo opravi pooblaščen veterinar, po potrebi pa se odvzamejo vzorci za nadzorovanje njenega zdravstvenega stanja, najmanj do konca obdobij iz odstavka 1.

Obdobja iz odstavka 1 se podaljšajo, če ni mogoče izključiti možnosti ptičje gripe ali atipične kokošje kuge.

Člen 4

Če je predvideno, da se na perutnini, valilnih jajcih in enodnevnih piščancih in/ali jatah, iz katerih izvirajo, opravijo preizkusi skladno z zahtevami spričeval iz Priloge I, se jemanje vzorcev za preizkuse in preizkusi izvedejo skladno s protokoli iz Priloge II.

Člen 5

Ta odločba se uporablja od 1. oktobra 1996.

Člen 6

Ta odločba je naslovljena na države članice.









▼M4

PRILOGA I

DEL I

Seznam tretjih držav ali delov tretjih držav z dovoljenjem za uporabo vzorcev spričeval A do D, označenih z x, iz Priloge I dela II







Oznaka ISO Država Deli ozemlja Vzorci spričeval, ki se uporabljajo Matična/proizvodna Valilna jajca Enodnevni piščanci Zakol/obnavljanje staleža AU Avstralija X X X X BG Bolgarija X X X X BR Brazilija Države Mato Grosso, Paraná, Rio Grande do Sul, Santa Catarina, in Sáo Paulo X X X X CA Kanada X X X X CH Švica X X X X CL Čile X X X X ▼A1 ▼M4 EE (1) Estonija (1) X X X X HR Hrvaška X X X X ▼A1 ▼M4 IL Izrael X X X X LT (1) Litva (1) X X X X LV (1) Latvija (1) X X X X MT (1) Malta (1) X X X X NZ Nova Zelandija X X X X ▼A1 ▼M4 RO Romunija X X X X ▼A1 ▼M4 US Združene države Amerike X X X X (1) Se uporablja le, dokler ta država pristopnica ne postane država članica Skupnosti.

▼M2

DEL II

▼B

VZOREC A

VZOREC B

VZOREC C

VZOREC D









PRILOGA II

Protokoli za standardizacijo materialov in postopkov za veterinarske preiskave v zvezi z uvozom perutnine in valilnih jajc iz tretjih držav

1. Atipična kokošja kuga

Metode za odvzem vzorcev in opravljanje preizkusov morajo biti skladne z metodami iz Priloge k Odločbi Komisije 92/340/EGS o opravljanju preizkusov na perutnini za atipično kokošjo kugo pred premikom, ob uporabi člena 12 Direktive Sveta 90/539/EGS.

2. Salmonella pullorum

— Metode za odvzem vzorcev morajo biti skladne z metodami iz poglavja III Priloge II k Direktivi 90/539/EGS.

— Metode za opravljanje preizkusov morajo biti skladne z metodami iz Priročnika standardov za diagnostične preizkuse in cepiva, ki ga je uredila OIE v Parizu (B57).

3. Salmonella gallinarum

— Metode za odvzem vzorcev morajo biti skladne z metodami iz poglavja III Priloge II k Direktivi 90/539/EGS.

— Metode za opravljanje preizkusov morajo biti skladne z metodami iz Priročnika standardov za diagnostične preizkuse in cepiva, ki ga je uredila OIE v Parizu (B62).

4. Salmonella arizonae

Serološka preiskava: Vzorčenje se izvede na 60 pticah v gnezdu. Preizkusi morajo biti opravljeni skladno z metodami iz Priročnika standardov za diagnostične preizkuse in cepiva, ki ga je uredila OIE v Parizu (B31, B47).

5. Mycoplasma gallisepticum

— Metode za odvzem vzorcev morajo biti skladne z metodami iz poglavja III Priloge II k Direktivi 90/539/EGS.

— Metode za opravljanje preizkusov morajo biti skladne z metodami iz Priročnika standardov za diagnostične preizkuse in cepiva, ki ga je uredila OIE v Parizu (B65).

6. Mycoplasma meleagridis

Metode za odvzem vzorcev morajo biti skladne z metodami iz poglavja III Priloge II k Direktivi 90/539/EGS.

▼M3









PRILOGA III

Postopki vzorčenja in testiranja za atipično kokošjo kugo in aviarno influenco po uvozu

V obdobju, predvidenem z drugim pododstavkom člena 3(1), uradni/pooblaščeni veterinar vzame vzorce na uvoženi perutnini za virološki pregled, ki se testirajo na naslednji način:

— Brisi kloake se vzamejo pri vseh pticah, če jih je v pošiljki manj kot 60, ali pri 60 pticah iz večjih pošiljk, med sedmim in 15 dnevom izolacijskega obdobja.

— Vsa testiranja vzorcev na aviarno influenco in atipično kokošjo kugo se opravijo v uradnih laboratorijih, ki jih določi pristojni organ, z uporabo diagnostičnih postopkov v skladu s pogoji Priloge III Direktive Sveta 92/66/EGS in Priloge III Direktive Sveta 92/40/EGS.

— Dovoljena je priprava zbirnih vzorcev, pri katerih vsak zbirni vzorec obsega do največ pet posameznih ptic.

— Izolate virusa je treba nemudoma predložiti nacionalnemu referenčnemu laboratoriju.